***Space Cowboys*** er en amerikansk science fiction-thriller og eventyrfilm fra 2000 regissert av Clint Eastwood (som også har den ene av hovedrollene). Filmen handler om fire pensjonerte 'testpiloter' som sendes ut i verdensrommet for å reparere en sovjetisk kommunikasjonssatellitt som ble sendt opp under den kalde krigen. Satellitten viser seg å være noe langt mer enn en kommunikasjonssatellitt. Flere hemmeligheter avdekkes underveis. Hovedrollene spilles av Clint Eastwood, Tommy Lee Jones, Donald Sutherland og James Garner.

*Space Cowboys* ble en moderat suksess i USA.

Plot
----

En utdatert russisk kommunikasjonssatellitt er i ferd med å gå utenfor sin bane i verdensrommet, og NASA påtar seg ansvaret for å ordne situasjonen. Systemet ombord på satellitten er så gammeldags at ingen hos NASA forstår dem. Derfor spør de den pensjonerte Air Force-piloten og elektroingeniøren Dr. Frank Corvin, som utviklet styringssystemet som satellitten har kopiert, om hjelp. Det blir ikke bare enkelt siden det har foregått en langvarig krangel mellom ingeniøren og prosjektleder Bob Gerson. Et tilbakeblikk viser at for 40 år siden ble Corvins planer om å bli astronaut ødelagt da NASA ble dannet, noe som førte til at Corvin og hans tremannslag ble erstattet av en sjimpanse. Corvin insisterer på at han ikke har tid til å gi opplæring i styringssystemet, så han foreslår at han selv fikser systemet, men han ønsker ikke å dra uten sitt gamle lag, team Daedalus, som bestod av bygningsingeniør Jerry O'Neill, stuntpilot William 'Hawk' Hawkins og tidligere navigatør 'Tank' Sullivan, som nå er blitt prest i en baptistkirke.

Prosjektlederen føler at han ikke har noe valg, og går derfor med på dette. Gersons intensjoner er å la Corvin bli med til de yngre astronautene er ájour med systemet. Men pressen får ganske raskt rede på situasjonen, og de fire eldre mennene blir kjendiser, og blir til og med gjester på *The Tonight Show* med Jay Leno. De blir så populære at USAs visepresident tvinger Gerson til å la dem dra ut i verdensrommet. Under de medisinske testene, kommer det frem at Hawk har bukspyttkjertelkreft, og får beskjed om at han kun har åtte måneder igjen å leve. Men på grunn av oppdragets viktighet, og at han ikke kommer til å bli hemmet av kreften, blir han sett på som flygedyktig og blir med på oppdraget.

Oppdraget gjennomføres med to lag, et gammelt og et nytt. Men når de nær frem til satellitten, oppdager de at det er en helt annen type. Istedenfor å være en kommunikasjonssatellitt, er det en våpensatellitt fra den kalde krigen. Laget oppdager også at styringssystemet satellitten bruker (Skylab), ble stjålet av KGB fra Gersons personlige filer. De bestemmer seg for å bruke romskipet *Daedalus* sine ekstra raketter til å skyte satellitten bort fra Jordens bane og ut i det ytre rom. Dette blir forsøkt forhindret av en av de yngre astronautene, som har fått en hemmelig ordre om å flytte den til en stabil bane. Dette fører til en meget farlig situasjon, men til sist klarer de å gjennomføre sitt oppdrag.

Om filmen
---------

### Popularitet og økonomi

*Space Cowboys* ble en moderat publikumsuksess i USA, hvor den innbrakte $90 millioner. Den innbrakte ytterligere $38,4 utenfor USA, slik at den totalt endte opp på $128,9 millioner. Den havnet på 33-plass over de mest innbringende filmene på verdensbasis i 2002, og på 25-plass i USA.

Produksjonskostnadene var på ca. $65 millioner.

### Anmelderne

Den ble forholdsvis godt mottatt av anmelderne, noe som gjenspeiles i at den har fått 78 % på Rotten Tomatoes. Roger Ebert gav den 3 av 4 stjerner, mens Leonard Maltin gav den 2,5 av 4 stjerner.

Rolleliste
----------

* Clint Eastwood – Oberst dr. Frank Corvin, USAF (Pensjonert)
* Tommy Lee Jones – Oberst William 'Hawk' Hawkins, USAF (Pensjonert)
* Donald Sutherland – Kaptein Jerry O'Neill, USAF (Pensjonert)
* James Garner – Kaptein, pastor 'Tank' Sullivan, USAF (Pensjonert)
* James Cromwell – Bob Gerson
* Marcia Gay Harden – Sara Holland
* William Devane – Eugene 'Gene' Davis
* Loren Dean – Ethan Glance
* Courtney B. Vance – Roger Hines
* Rade Šerbedžija – General Vostow
* Barbara Babcock – Mrs. Barbara Corvin
* Blair Brown – Dr. Anne Caruthers
* Jay Leno – Himself
* Toby Stephens – Unge Frank Corvin i 1958
* Eli Craig (sønnen til skuespiller Sally Field) – Unge Hawk Hawkins i 1958
* John Mallory Asher – Unge Jerry O'Neill i 1958
* Matt McColm – Unge Tank Sullivan i 1958

Referanser
----------

1. 1 2 3  «Space Cowboys (2000) - Box Office Mojo». *www.boxofficemojo.com*. Besøkt 18. august 2019.
2. ↑  «Space Cowboys (2000) - Financial Information». *The Numbers*. Besøkt 18. august 2019.
3. ↑  «Space Cowboys (2000)». *Rotten Tomatoes* **(engelsk)**. Besøkt 18. august 2019.
4. ↑  Ebert, Roger. «Space Cowboys Movie Review & Film Summary (2000) | Roger Ebert». *www.rogerebert.com* **(engelsk)**. Besøkt 18. august 2019.
5. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.

Eksterne lenker
---------------

* (en) *Space Cowboys* på Internet Movie Database Rediger på Wikidata

* (no) *Space Cowboys* hos Filmfront Rediger på Wikidata

* (no) *Space Cowboys* på NRK TV Rediger på Wikidata

* (sv) *Space Cowboys* i Svensk Filmdatabas Rediger på Wikidata

* (da) *Space Cowboys* i Danmark Nationale Filminstitut Rediger på Wikidata

* (en) *Space Cowboys* på AllMovie Rediger på Wikidata

* (fr) *Space Cowboys* på Allociné Rediger på Wikidata

* (nl) *Space Cowboys* på MovieMeter Rediger på Wikidata

* (en) *Space Cowboys* på Turner Classic Movies Rediger på Wikidata

* (en) *Space Cowboys* på American Film Institute Rediger på Wikidata

| * v
* d
* r
Filmer regissert av Clint Eastwood |
| --- |
| 1970-tallet | *Misty – mørkets melodi* (1971) • *Fremmed uten navn* (1973) • *Breezy - fri som kjærligheten* (1973) • *Iskald hevn* (1975) • *Josey Wales - Fredløs* (1976) • *Dødsjakten* (1977) |
| 1980-tallet | *Bronco Billy* (1980) • *Firefox* (1982) • *Honkytonk Man* (1982) • *Sudden Impact* (1983) • *På stram line* (1984) • *Pale Rider* (1985) • *Heartbreak Ridge* (1986) • *Bird* (1988) |
| 1990-tallet | *White Hunter Black Heart* (1990) • *The Rookie* (1990) • *Nådeløse menn* (1992) • *A Perfect World* (1993) • *Broene i Madison County* (1995) • *All Makt* (1997) • *Midnatt i det gode og ondes hage* (1997) • *Forbrytelsen* (1999) |
| 2000-tallet | *Space Cowboys* (2000) • *Blodspor* (2002) • *Mystic River* (2003) • *The Blues: Piano Blues* (2003) • *Million Dollar Baby* (2004) • *Flags of Our Fathers* (2006) • *Brev fra Iwo Jima* (2006) • *Changeling* (2008) • *Gran Torino* (2008) • *Invictus – den uovervinnelige* (2009) |
| 2010-tallet | *Hereafter* (2010) • *J. Edgar* (2011) • *Jersey Boys* (2014) • *American Sniper* (2014) • *Sully* (2016) |

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |